నాజీ ఆక్రమణ జరిగిన నాలుగు సంవత్సరాల తరువాత...
మిత్రదేశాల సైన్యం సాయంతో పారిస్ కి విముక్తి లభించింది
జనరల్ డి గాల్ ఆగమనం
ఫ్రెంచ్ విద్రోహుల పట్టివేత
పోలీస్ ఎఫ్.ఎఫ్.ఐ.
వరదలా పారిన షాంపైన్
వేడుకలు ఆరంభం
ఆగస్టు 29, 1944
టోస్ట్.
పారిస్ కోసం!
మరోసారి స్వాతంత్య్రం!
మన నగరం మరెప్పుడూ విషాదాలని చూడకూడదు, మరే శత్రువుల ఆక్రమణకీ గురి కాకూడదు...
ఇంక ఆ చెత్త జర్మన్ భాషని వినకూడదు.
- డార్లింగ్. - నేను లేకుండా మొదలుపెట్టేశావు.
ఆర్లెటీ ఫ్రాన్స్ దేశపు ప్రముఖ నటి
షాంపైన్ ని ఎగజిమ్మిన మరుక్షణం నువ్వు ప్రత్యక్షం అవుతావని మాకు తెలుసు. ఇదిగో వచ్చేశావు!
నువ్వు అద్భుతంగా ఉన్నావు. నీ జుట్టు, నాకు నచ్చింది.
నన్ను జుట్టు పెంచమని డైరెక్టర్ చెప్పాడు.
అది నీ పాత్రకి సరిగ్గా సరిపోతుంది.
నా మేనల్లుడు ఆండ్రేని నువ్వు కలవాలి.
ఆండ్రే.
ఓహ్, దేవుడా. మేడమ్.
జర్మన్ జైలులో అరాచకాలను నువ్వు ఎలా తట్టుకున్నావో కొకొ నాకు చెప్పింది.
నువ్వు హీరోవి.
చూడు, ఎలా సిగ్గుపడుతున్నాడో.
వీళ్లు కేంబ్రిడ్జ్ లో చదువుకున్నప్పటి మేధావి మిత్రుడు, ఆస్కర్ డేవిస్.
మీ ఆటోగ్రాఫ్ కోసం మా అమ్మ తహతహలాడుతుంది.
మీరు నటించిన హోటల్ డ్యూ నోర్డ్ సినిమాని నేను, ఆస్కర్ ఎన్నిసార్లు చూశామో చెప్పలేను.
ఇతను ఇంత హ్యాండ్సమ్ గా ఉంటాడని చెప్పనేలేదు.
హేయ్, దాని గురించి కనీసం ఆలోచించద్దు.
ఇతను పూర్తిగా నా వాడు.
అయితే, నీకు జర్మన్ బాయ్ ఫ్రెండ్ లేడా?
మీరు జర్మన్ వ్యక్తితో డేటింగ్ చేశారా?
కుర్రాళ్లూ, ఎప్పుడూ మర్చిపోకండి.
నా హృదయం ఫ్రెంచ్ ది, కానీ నా పిరుదులు అంతర్జాతీయం.
ఈ ముచ్చట్లు ఇక చాలు.
ఆండ్రే, మంచివాడిగా ఉండి, ఒక అసలైన యుద్ధవీరుడు డాన్స్ వేదికని ఎలా అదుపు చేస్తాడో నాకు చూపించు.
కింద కూర్చోండి.
బాణాసంచా పేల్చి డి గాల్ సంబరాలు జరిపిస్తాడని విన్నాను, కానీ అది కాస్త మితిమీరినట్లు అనిపిస్తోంది.
తాగుబోతుగాళ్లు నిర్లక్ష్యంగా పేల్చిన తుపాకీ గుళ్లు.
- మనం క్షేమంగా ఉన్నాం అంటావా? - ఖచ్చితంగా క్షేమంగా ఉన్నాం!
సంపన్నులు, సెక్సీ మనుషులు ఎప్పుడూ పైస్థాయిలోనే ఉంటారు!
రండి, మరింత షాంపైన్ తాగుదాం!
యదార్ధ సంఘటనల ప్రేరణతో
మిమ్మల్ని చూస్తున్నాను, పిల్లలూ.
మీరందరూ, ఈ రాత్రికి నా పిల్లలే.
ఈ ఇంట్లో.
ఈ గదిలో.
యుద్ధం తరువాత మనం కలలు కంటూ మిగిలిపోయాం.
ఇన్ని మరణాలు, ఇంత విధ్వంసం తరువాత.
ఘోరమైన చీకటి రోజులు గడిచిన తరువాత,
ఒక గొప్ప విశేషం ఏదో మన కోసం ఎదురుచూస్తోంది.
ఇక ఈ సంధి కాలంలో, ఆత్మలు ఘోషిస్తున్నాయి.
మనందరం ఈ చీకట్లని చూశాం.
అది మన జీవితాలని మింగేసింది.
కేథరిన్!
ఆ చీకటి మన ఆత్మీయులని మింగేసింది.
ఈ రాత్రికి మనం ఆ విషాన్ని తొలగించుకుందాం.
ఎవరూ చాలా ఎక్కువ కాలం నిరీక్షించకుండా మనం వెలుగుల్ని వెదజల్లుదాం.
మనం దీనిని టారో ద్వారా పూర్తి చేద్దాం.
కానీ మొదటగా ఎవరు ముందుకొస్తారు?
ఆ చీకటి ప్రవాహం గుండా మన ప్రయాణాన్ని ఎవరు ప్రారంభిస్తారు?
నేను.
మేడమ్ డిలాహీ అతీంద్రియ శక్తి
ప్లీజ్.
కొకొ, తలుపు తెరు.
- ఎవరు అది. - ఆర్లెటీ.
ఎక్కడికి వెళ్లాలో నాకు తెలియడం లేదు. నువ్వే సాయం చేయాలి.
నా అపార్ట్మెంట్ ముందు కొంతమంది జనం గుమిగూడి నా పేరుని అరుస్తున్నారు.
- నన్ను నువ్వే దాచాలి, కొకొ. - నీకు ఏమైనా పీడకల వచ్చిందా?
లేదు! నేను ఇప్పుడే మా ఇంటి వైపు వెళ్తున్నాను,
కానీ వాళ్ల దగ్గర నిజంగా రాళ్లు ఇంకా ఆయుధాలు ఉన్నాయి, నాకు శిరోముండనం చేస్తామంటూ బెదిరిస్తున్నారు.
దేవుడి దయవల్ల నేను అక్కడ లేను. నన్ను ఎక్కడైనా దాచేయ్, కొకొ.
నేను కాల్ చేస్తాను. నీకు ఒక రూమ్ ఏర్పాటు చేయిస్తాను. ఇక్కడ నీ ఆచూకీ తెలుసుకోలేరు.
నీకు అర్థం కావడం లేదు. వాళ్లు అపార్ట్మెంట్లలోకి జొరబడుతున్నారు.
ఈ ఎఫ్.ఎఫ్.ఐ.లు జర్మన్ల కన్నా ఘోరంగా ఉన్నారు. వాళ్లు నన్ను చంపేస్తారు.
లేదు, వాళ్లు అలాంటి పని చేయరు.
నాజీలు కొన్ని సంవత్సరాల పాటు వాళ్ల ప్రచార చిత్రాలలో నటించమని
నా మీద ఒత్తిడి తెచ్చారు కానీ నేను కాదన్నాను.
నువ్వు కాదన్నావని నాకు తెలుసు.
నేను దేశద్రోహిని కాను.
నేను ప్రేమలో పడ్డాను.
నేను అర్థం చేసుకోగలను.
చూడు, కొకొ, పత్రికల వాళ్లు నా మీద ఆరోపణల్ని ప్రచారం చేస్తున్నారు.
నేను జర్మన్లతో శృంగారం చేశానని అంటున్నారు.
కొకొ, నేను ప్రేమలో ఉన్నాననే విషయం ఈ జనానికి గుర్తు చేయాలి.
ప్రేమ.
కేవలం మానవమాత్రురాలిలా ప్రవర్తించినందుకు నా మీద దేశద్రోహిగా ముద్రవేయలేరు.
కేథరిన్!
మన్నించాలి.
మీరు ఎలాంటి రీడింగ్ చేయించుకోలేదని గమనించాను, మిస్టర్...
- ఆహ్...ఆహ్. - మిస్టర్...
డియోర్. డియోర్.
మనందరం అర్హులమే, మిస్టర్ డియోర్.
నువ్వు ఎందుకు భిన్నంగా ఆలోచిస్తున్నావు?
నేను కేవలం... నేను ఎక్కడికో వెళ్లాలి. అంతే.
మన్నించాలి.
మిస్టర్ డియోర్.
మిమ్మల్ని ఒక ప్రశ్న అడగచ్చా?
ఈ ప్రపంచంలో మీరు దేనిని ఎక్కువగా కోరుకుంటారు?
ఈ ప్రపంచంలో నేను ఏది ఎక్కువగా కోరుకుంటానంటే, అది నా దగ్గర లేదు.
మనం చూద్దాం.
మీరు ప్రేమించే ఒక వ్యక్తి ఎక్కడో వలలో చిక్కుకున్నారు.
మీతో పాటు నాకు ఒక చిన్నారి కనిపిస్తోంది.
మీకు ఎవరైనా పిల్లలు ఉన్నారా?
లేరు.
మీరు ఒక చిన్నారి చేయి పట్టుకున్నారు.
ఒక పసికందుని.
నాకు ఎవరూ పిల్లలు లేరు.
నేను ఇక వెళ్లాలి.
మరెప్పుడయినా మీరు ఈ ప్రక్రియని ముగించాలి అనుకుంటే...
నన్ను ఇక్కడే కలుసుకోవచ్చు.
మీకు ఆహ్లాదకరమైన శుభోదయం.
మేడమ్ తో మాట్లాడటానికి మరీ త్వరగా ఫోన్ చేశారు.
ఆమె ఇంకా బ్రేక్ ఫాస్ట్ తింటున్నారు.
ఇది నిజం కాకపోవచ్చు.
ఆర్లెటీ తన జర్మన్ ప్రియుడి గురించి జోక్ చేస్తోందేమో అనుకున్నాను.
అందులో రాసినది ఒక్క మాటని కూడా నమ్మకు.
ఆమె అంత మూర్ఖంగా ఎలా ప్రవర్తిస్తుంది? తను సుప్రసిద్ధురాలు.
మనం ఎవ్వరినీ నమ్మలేము.
- అవును. - బారన్ వాఫ్రెలాండ్ ని పోలీసులు అరెస్టు చేశారు.
ఆ విషయం తెలిసి నేను ఇప్పటికీ ఇంకా ఆ షాక్ లోనే ఉన్నాను.
బాగా అర్థమైంది.
నాజీలతో అతనికి అంతగా సంబంధాలు ఉన్నాయని నేను ఎప్పుడూ ఊహించలేదు.
కానీ మీరు వేచి ఉండక తప్పదని చెబుతున్నాను...
హలో?
మేడమ్, కొంతమంది మగవారు వస్తున్నారు.
నేను ఇంకా తినడం పూర్తి కాలేదు, అలాగే నాకు నాయిసెట్ చాక్లెట్ కూడా కావాలి.
కానీ వాళ్లు ఫ్రెంచ్ అంతర్గత భద్రతా దళం నుంచి వచ్చిన అధికారులు.
వాళ్లు వేచి ఉంటారులే.
- ఆగండి! - దారికి అడ్డులే!
మేడమ్ షనెల్,
నాజీలతో కుమ్మక్కయిన ఆరోపణ మీద మిమ్మల్ని అరెస్టు చేస్తున్నాం.
అది అబద్ధం.
మీరు జనరల్ పియర్ రెవర్డీతో మాట్లాడాలని నా సూచన.
ఈ చొరుబాటుని ఆయన ఆమోదించి ఉండేవాడు కాదు.
ఫ్రెంచ్ అంతర్గత భద్రతా దళం ఆయన సారథ్యంలో లేదు.
మేము చార్ల్స్ డి గాల్ దగ్గర పని చేస్తున్నాం.
అనవసరంగా రచ్చ చేయకండి.
నేను ఎలాంటి రచ్చ చేస్తాను?
ఆమెని ముట్టుకోవద్దు!
సరే. సరే.
డార్లింగ్, మీ ఆవేశాలు ప్రదర్శించాల్సిన అవసరం లేదు.
కూర్చోండి. నేను వెంటనే వచ్చేస్తాను. కంగారుపడకండి.
కారు సిద్ధంగా ఉంది.
లాంగ్ లివ్ ఫ్రాన్స్! లాంగ్ లివ్ ఫ్రాన్స్!
దేశద్రోహులు!
వాళ్లని పట్టుకోండి!
సిగ్గుపడు!
అక్కడ అసలు ఏం జరుగుతోంది?
హేయ్, చూడు. ఇక్కడ ఇంకొక ఆమె ఉంది!
- నాకు సాయం చేయండి! సాయం చేయండి! - ఇలా రా.
పద, పద!
శత్రువుతో కలిసి కుమ్మక్కయినందుకు నీకు జరిగే శాస్తి ఇదే.
- ఓహ్, దేవుడా. - సిగ్గుపడు! సిగ్గుపడు!
వాళ్లందరూ ఆడవాళ్లే.
- శత్రువుతో శృంగారం చేసింది. - నీకు ఇదే శాస్తి.
- దేశద్రోహి! - ఓహ్, దేవుడా.
దేశద్రోహులకు సరైన శిక్ష పడాలి.
క్రిస్టియన్, నేను లోపలికి రావచ్చా?
నీకు ఉత్సాహం కలిగించేది ఇంకా నీకు సంతోషం కలిగించేది ఒకటి
నీ కోసం తీసుకువచ్చాను.
లూసియెన్, నేను... నేను నిజంగా చాలా...
ఎందుకంటే నిన్ను చాలా ఉన్నతంగా చూస్తాను
ఇంకా నీ మీద, నీ ప్రతిభ మీద నాకు చాలా గౌరవం ఉంది కాబట్టి,
దీనిని మొదటగా నువ్వే చూడాలని నా కోరిక.
అలాగే, వస్త్ర మండలిలో నాతో పాటు చేరతావా?
మనం కొద్దిగా వాళ్లని ఒప్పించాలి.
సరే. ఇది ఒక జోక్.
కాదు, ఇది జోక్ కాదు.
ఇది ఫ్రెంచ్ ఫ్యాషన్ భవిష్యత్తు.
లేడీస్ ఇంకా జెంటిల్మెన్, దయచేసి వినండి,
స్వల్ప వ్యవధిలో నా ఆహ్వానాన్ని మన్నించి నా ప్రతిపాదన వినడానికి అంగీకరించి
మీరు ఇక్కడికి వచ్చినందుకు ధన్యవాదాలు.
మనలో ప్రతి ఒక్కరం చిన్న సైజుల్లో దుస్తులు డిజైన్ చేద్దాం
వాటిని అసలైన మోడళ్లకు బదులు ఈ బొమ్మలకు అలంకరిద్దాం.
ఈ బొమ్మలకు డ్రెస్సులు డిజైన్ చేయమంటున్నావా?
"ఇది బాగా పిచ్చితనం కదా?" అని మీలో మీరు అనుకుంటున్నారని నాకు తెలుసు.
నాజీలు మన వస్త్రాలన్నీ ధ్వంసం చేశారనీ,
మనకి అవసరమైన గిడ్డంగిలన్నీ దగ్ధం చేశారనీ మనకి తెలుసు,
మన వ్యక్తిగత కలెక్షన్స్ ఉత్పత్తి చేయడానికి సరిపడా ముడిసరుకు మన దగ్గర లేదు.
ప్రస్తుతం, ఒక్క వస్త్ర డిజైన్ దుకాణానికి సరిపోయేంత ముడివస్త్రం
మన మొత్తం ఫ్రాన్స్ దేశంలోనే లేదు.
కానీ ఈ చిన్న బొమ్మలకి తక్కువ ముడివస్త్రం పడుతుంది,
తక్కువ కుట్టుపని, తక్కువ ఖర్చు, అన్నీ తక్కువగా ఉంటాయి.
నేను లె లువూర్ లో ప్రధానమైన ఎగ్జిబిషన్ హాల్ ని బుక్ చేశాను.
సెట్ లు ఏర్పాటు చేయాలి. వీధి సన్నివేశాలు, సెలూన్లు పెట్టాలి.
ఆ కలని నిజం చేయాలంటే మనకి రెండు వారాల సమయం మాత్రమే ఉంది.
మనం అందరం కలిసి ఒక ప్రదర్శన ఇచ్చామంటే,
మనం మనుగడ సాగించడానికి ఒక అవకాశాన్ని కల్పించుకోవచ్చు.
లూసియెన్, ఈ పిచ్చి బొమ్మల్ని చూడటం కోసం జనం ఎవరూ లువూర్ కి రారు.
కానీ అవి కేవలం పిచ్చి బొమ్మలుగా ఉండవు.
జనం వాటిల్లో తమని చూసుకుంటారు,
పారిస్ కి మళ్లీ జీవం వస్తుంది, జనం షాంప్స్ ఎల్సీస్ అంతా కలియతిరుగుతుంటారు.
ఒక ఆశని రేకెత్తించే ప్రదర్శన.
అది సాధ్యం అవుతుంది.
లాంగ్ లివ్ ఫ్రాన్స్!
మనం అంతా ఒక పరిష్కారం కోసం ఆత్రుతగా ఎదురుచూస్తున్నాం.
మనం పనిని కొనసాగించడానికి ఇది సాయపడచ్చు.
కాక్టో ఇంకా బెరార్డ్ మన కోసం సెట్స్ డిజైన్ చేయడానికి దయతో అంగీకరించారు.
క్రిస్టియన్ బెరార్డ్ పెయింటర్, డిజైనర్
దానికి పారితోషికంగా అరుదైన ఆర్మన్యాక్ బ్రాందీ బాటిల్ ఇవ్వాలి.
ఇది పూర్తిగా విడ్డూరంగా ఉంది, కానీ విడ్డూరంగా ఉండేవన్నీ గొప్పగానే ఉంటాయి కదా?
జాన్ కాక్టో కళాకారుడు, నాటక రచయిత
మేడమ్ షనెల్ ని కూడా ఇందులో పాల్గొనేలా చేస్తే ఎలా ఉంటుంది?
వద్దు.
జాక్స్ ఫాత్ ఫ్యాషన్ డిజైనర్
లేదు, లేదు, వినండి. ఆమె చాలాకాలంగా డిజైన్లు చేయడం లేదు.
ఆమె ఏమైనా డిజైన్లు చేస్తే, చూడటానికి చాలామంది వస్తారు.
ఆమె వస్తే గనుక, నేను తప్పుకుంటాను.
ఆమెని ఆహ్వానించడం లేదు.
ఈ అవకాశం సభ్యులకు మాత్రమే, కానీ తను మన సభ్యురాలు కాదు.
మనలో మనం కాసేపు దాని గురించి చర్చిద్దాం,
తరువాత వోట్లు వేసుకుని నిర్ణయిద్దాం.
విక్టరీ
మీ వృత్తి గురించి చెప్పండి.
ఏంటి అన్నారు?
నేను దుస్తులు ఇంకా పెర్ఫ్యూమ్స్ తయారు చేస్తాను.
నాజీలు పారిస్ ని ఆక్రమించుకున్న తరువాత మీ వ్యాపారాన్ని మూసేశారా?
నీకు పెళ్లయిందా?
నీకు పెళ్లయింది, కదా?
నీ భార్య కోసం షనెల్ నెంబర్ 5 సీసా ఒకటి ఇస్తాను.
దానిని మేడమ్ షనెల్ స్వయంగా నాకు ఇచ్చిందని ఆమెకు చెప్పు.
ఆమె ఎప్పటికీ నిన్ను ప్రేమిస్తుంది.
నా ప్రశ్నకు జవాబు చెప్పండి.
ఖచ్చితంగా, నా వ్యాపారాన్ని మూసేశాను. నాజీలకి డ్రెస్సులు డిజైన్ చేయడం కన్నా ఆకలితో చావడం మేలు అనుకున్నాను.
నేను పారిస్ విడిచిపెట్టి నా మేనల్లుడు ఆండ్రే ఇంకా వాడి కూతురు గాబ్రియెల్ దగ్గరకి వెళ్లిపోయాను.
ఆండ్రే ఫ్రెంచ్ సైన్యంలో పని చేశాడు,
నాజీలు అతడిని యుద్ధఖైదీగా నిర్బంధించి ఘోరంగా టార్చర్ చేశారు.
- చాలా ఘోరం. - కానీ వాడిని తరువాత విడుదల చేశారు.
నాజీ ఖైదీల శిబిరాలకి తరలించిన వారిలో చాలామంది బయటకి రాలేదు.
వాడు అదృష్టవంతుడు, అనుకుంటా.
అదృష్టమా?
అతడిని విడిపించడంలో బారన్ వాఫ్రెలాండ్ హస్తం ఉందని మేమంతా అనుకుంటున్నాం.
ఆండ్రే విడుదలలో అతని పాత్ర ఏదైనా ఉందంటే, అది నాకు కొత్త వార్త అవుతుంది.
నాజీల ఆక్రమణ కాలమంతా మీరు హోటల్ రిట్జ్ లో బస చేశారు, అవును కదా?
డార్లింగ్, యుద్ధానికి ముందు నేను అక్కడే ఉన్నాను, యుద్ధసమయంలోనూ అక్కడే ఉన్నాను.
ఇప్పటికీ అదే నా ఇల్లు అంటాను.
నాజీ హై కమాండర్ల విలాసాలకు కేంద్రంగా రిట్జ్ హోటల్ కి పేరుంది.
వాళ్లు ఎవరితోనూ కలిసేవారు కాదు, కానీ అది...
మీరు వాల్టర్ షెలెన్బర్గ్ ని కలుసుకునే అవకాశం వచ్చిందా?
లేదు. నాకు తెలిసినంత వరకూ రాలేదు.
మీరు నివసించిన రిట్జ్ హోటల్ లో ఆయన కూడా కనిపించారు.
ఆ హోటల్ లాబీలో తిరిగిన ప్రతి ఒక్కరికీ నేను జవాబుదారీ కాదు.
అతని ఒత్తిడి కారణంగానే మీరు స్పెయిన్ కి వెళ్లారని మేము అనుకోవడానికి ఒక కారణం ఉంది.
ఆ కారణం ఏంటి?
మేడమ్, మీరు మాడ్రిడ్ లో కనిపించారు.
నాజీ అనుమతి లేనిదే సరిహద్దులు దాటడం సాధ్యం కాదు.
ట్రావెల్ డాక్యుమెంట్లలో నా పేరు ఉందా? వాటిని నాకు చూపించు.
పుకార్లు కాకుండా సరైన కారణాలు ఏంటి?
సరే, నా మీద అభియోగాలు మోపండి లేదా నన్ను వదిలేయండి.
- గుడ్ డే, జెంటిల్మెన్. - మీరు ఎక్కడికీ వెళ్లడం లేదు.
మీ దగ్గర టెలిఫోన్ ఉంది, కదా? ఇక్కడ ఏదైనా అయోమయం ఉంటే దాన్ని తొలగిస్తాను.
కూర్చోండి. ఇప్పుడు.
మీ ఎఫ్.ఎఫ్.ఐ.ల గురించి, మీ వ్యూహాల గురించి విన్నాను.
నా మంచి మిత్రుడు సర్ వింస్టన్ చర్చిల్
నా ప్రాథమిక హక్కులకి ఎవరు భంగం కలిగించినా, వాళ్లని క్షమించడు.
అవును. మీతో ఎలా వ్యవహరించాలో సర్ వింస్టన్ కి ఖచ్చితంగా తెలుసు.
ఇంకా నువ్వు.
నేను అబద్ధాలు ఆడుతున్నానని అనుమానమా?
ఈ వ్యవహారంలోకి మీ ప్రధానమంత్రిని లాక్కొస్తానని ఆమె బెదిరిస్తోంది.
నేను విన్నాను.
ఆయన జోక్యం చేసుకునే అవకాశం ఉందా?
దురదృష్టం కొద్దీ, ఉంది.
మాడ్రిడ్ లో ఎల్సా లాంబార్డి ని ఎం.ఐ.6 విచారించినప్పుడు
షనెల్ ఇంకా చర్చిల్ మధ్య మంచి పరిచయాలు ఉన్నాయని నిర్ధారణ అయింది.
చర్చిల్ జోక్యం చేసుకోవడం నాకు ఇష్టం లేదు.
అయితే, ఆమెని ఎలాంటి ఫోన్ కాల్స్ చేయనివ్వకండి అప్పుడు ఆయన జోక్యం చేసుకోలేడు.
సర్.
ఆమె ఇప్పుడు ఏం చెబుతోందో మీరు వినాలి.
నిజంగానా?
...అదీ. అందరూ నీలాగ అంత బొజ్జని బెల్టుతో బిగించలేరు.
నీ ఆకారం పొడవైన కోటు వేసుకుంటే ఇంకా బాగుంటుంది.
నన్ను నమ్ము.
నేను ఎవరో నీకు తెలుసు, కదా?
ఓహ్, దయచేసి విను.
అవును. ఇలా బాగుంది.
సరే, నన్ను ఆ ఫోన్ కాల్ఎ ప్పుడు చేయనిస్తారు?
లేడీస్ ఇంకా జెంటిల్మెన్, కేవలం ఒకటి లేదా రెండు నిమిషాలు.
క్రిస్టియన్, ఇప్పుడు నీకు ఇదే అవకాశం. హా?
కొంతమంది పెట్టుబడిదారులతో నేను మీటింగులు ఏర్పాటు చేశాను.
మనం సొంతంగా ఏదైనా ఒప్పందం కుదుర్చుకోవాలి.
వచ్చే సీజన్ కోసం మనం పూర్తి ప్లాన్ తో సిద్ధంగా ఉన్నాం.
మిగతా వాళ్లందరూ ఇంకా ప్రయత్నాల దశలో ఉండగానే మనం పని మొదలుపెట్టేయాలి,
ఆ లెలాంగ్ పిచ్చి బొమ్మలకి డ్రెస్సులు కుట్టాలి.
మీరు చేతులు పైకెత్తి చూపిస్తారా, ప్లీజ్?
ఈ గ్రూప్ ప్రదర్శన ఏర్పాటుకి ఎంతమంది ఆమోదం తెలుపుతున్నారో చేయి పైకెత్తండి.
మనకి తగిన వోట్లు ఉన్నాయి. హమ్మయ్య.
ఇది మంచి ఆలోచన.
సరే, నేను ఆయనకి వెంటనే తెలియజేస్తాను.
- సర్. - ఏంటి?
ప్రధానమంత్రి చర్చిల్ సెంట్రల్ లండన్ ఆఫీసుకి ఫోన్ చేశారు
మిస్ షనెల్ తరపున మాట్లాడారు.
ఏంటి?
కానీ ఆమెకి ఎలాంటి ఫోన్ కాల్స్ చేసే అవకాశం ఇవ్వలేదు కదా.
ఆమె పనిమనిషి ప్రధానమంత్రికి విషయం చేరవేసిందని నాకు తెలిసింది.
ఇంకా ఇప్పుడు రాతపూర్వకమైన అనుమతులు లేనిదే ఆయనకి పరిచయం ఉన్నవారిని
మనం విచారించలేము.
ఆమె అరెస్టు విషయంలో మిమ్మల్ని జోక్యం చేసుకోనివ్వకుండా ఉండాల్సింది.
ఆమె మాడ్రిడ్ ప్రయాణం గురించి నీకు ఏమీ తెలియదు.
మనందరం ఒకే ఫలితాన్ని ఆశిస్తున్నాం, ఇప్పటికీ మీకు మేము సాయపడగలం.
ఎలా?
అంటే, ఆమె కేసు మీద మరొక ఏజెంట్ పరిశోధన చేస్తున్నాడు,
అతని మేనల్లుడితో అతనికి పరిచయం ఉంది.
షనెల్ గురించి అతను సేకరించే సమాచారం ఇబ్బందికరంగా ఉంటే,
అది చర్చిల్ ని ప్రజల దృష్టిలో ఇరకాటంలో పెడుతుంది,
అప్పుడు అధికారికంగా ఆమెని నువ్వు అరెస్టు చేయచ్చు.
కానీ ఇప్పటికి, మనం ఆమెని పంపించేయాలి.
ఫోన్ చేయి.
ఇప్పుడు సమయం వచ్చింది.
షనెల్ కి వెంటనే నువ్వు ఒకరిని పరిచయం చేయాలి.
సరే, నాకు అర్థం అయింది.
నువ్వు పారిస్ తిరిగి వచ్చావని నాకు తెలియలేదు.
మిగిలిన నా వస్తువులన్నీ తీసుకుంటున్నాను, ఇంక కాసేపట్లో వెళ్లిపోతాను. కంగారుపడకు.
మనం కేథరిన్ గురించి మాట్లాడుకోవాలి.
ఇంకా ఏం మాట్లాడుకోవాలి?
తను రావెన్స్ బ్రక్ లో ఉందనా లేదా... లేదా సమాధిలో ఉందనా?
దక్షిణాదిలో మీ నాన్నని కలిశాను.
కేథరిన్ కి ఏం జరిగిందో ఆయనకి... ఆయనకి ఇంకా తెలియదు.
అతనికి ఏం చెప్పావు?
ఆయన కూతురికి ఏం అయిందో నేను చెప్పడం సబబు కాదు.
- కానీ ఆయనకి తెలియకపోవడం కూడా తప్పే. - ఆమె అరెస్టు అయిందని మాత్రం ఆయనకి తెలుసు.
ఆమెని ఖైదీల శిబిరానికి తీసుకువెళ్లారని తెలుసు.
నువ్వు ఆయన కొడుకువి.
- వెళ్లి ఆయనకి చెప్పేయ్. - ఈ చెత్త యుద్ధం ఎంత ఘోరం చేసింది.
నువ్వు చెత్తవెధవవి. నా కుటుంబాన్ని నాశనం చేశావు.
- క్రిస్టియన్... - వెళ్లిపో, హార్వే. బయటకి వెళ్లిపో. వెళ్లు.
వెళ్లి మీ నాన్నకి కనిపించు.
ఫ్రాన్స్ కి స్వాగతం.
మీ అందరికీ స్వాగతం.
- మేడమ్, మీరు బాగానే ఉన్నారా? - ఓహ్, బాగున్నాను.
మిమ్మల్ని విచారణకి తీసుకువెళ్లారని విన్నాము.
థాంక్యూ. కంగారుపడాల్సిన అవసరం లేదు.
బయట నిలబడిన అమెరికన్ సైనికులు అందరి చేతుల్లో
మన పెర్ఫ్యూమ్ సీసాలు పెట్టడం గురించి ఆలోచిద్దాం.
కొకొ.
- నువ్వు బాగానే ఉన్నావా? - ఆండ్రే.
నేను చాలా ఆందోళన పడ్డాను.
ఆ ఎఫ్.ఎఫ్.ఐ. వాళ్లు నన్ను నీ దగ్గరకి రానివ్వలేదు.
లేదు, నేను బాగానే ఉన్నాను, డార్లింగ్.
లేదు... వాళ్లకి కేవలం పుకార్లు ఇంకా అబద్ధాలు తప్ప ఇంకేం తెలియదు.
పద. మనం వెళ్లి ఒక డ్రింక్ తాగుదాం.
ఆస్కర్ ఎదురుచూస్తున్నాడు, ఇంకా నిన్ను కలుసుకోవాలని ఒక వ్యక్తి చూస్తున్నాడు...
- డ్రింకా? - ...అతను నిన్ను కాపాడగలడు.
- ఓహ్, మేడమ్, మీకు ఎంత కష్టం వచ్చింది. - థాంక్యూ, ఆస్కర్.
మిమ్మల్ని విడిచి పెట్టేలా వాళ్లని ఎలా ఒప్పించారు?
వాళ్లకి నిజం చెప్పాను.
- అప్పుడు వాళ్లు ఒప్పుకున్నారా? - లేదు, లేదు.
వాళ్లు నిజాలు తెలుసుకోవడానికి సిద్ధంగా లేరు.
దానితో నేను చర్చిల్ కి ఫోన్ చేస్తానని బెదిరించాను.
అది వాళ్లని శ్రద్ధగా వినేలా చేసి ఉంటుంది.
ఇక్కడ ఎవరు అధికారంలో ఉన్నారో ఎఫ్.ఎఫ్.ఐ.లు తెలుసుకోవాలి.
డి గాల్ తన పరిస్థితిని చక్కబెట్టుకునే వరకూ తప్పదు.
నీ విడుదలకు వింస్టన్ చర్చిల్ కి థాంక్స్ చెప్పాలి.
- చర్చిల్ కోసం. - చర్చిల్ కోసం.
మాల్కమ్. వచ్చి మాతో చేరు.
గుడ్ ఆఫ్టర్నూన్.
ఇతను ఎవరు?
సారీ, ఇతను నా మిత్రుడు మాల్కమ్ మగరిడ్జ్.
మిమ్మల్ని కలుసుకోవడం సంతోషం, మేడమ్.
మాల్కమ్ ఒక జర్నలిస్టు, తనని ఆస్కర్ కొద్ది నెలల కిందట లండన్ సవాయ్ హోటల్ లో కలిశాడు.
విముక్తి గురించి వ్యాసాలు రాయడానికి అతను పారిస్ వచ్చాడు.
జర్నలిస్టా? ఓహ్, దేవుడా.
నాకు పత్రికలు అంటే అసహ్యం.
వాళ్లు రాసే రాతల వల్లే ఎక్కువ నష్టం జరుగుతోంది.
లండన్ టెలిగ్రామ్ లో మాత్రం అలా జరగదు.
మేము వార్తల మీద దృష్టి పెడతాం, పుకార్ల మీద కాదు.
మేము ఎవరినీ వేలెత్తి చూపం.
మేము పూర్తిగా నిజాలని చూపిస్తామని గర్వంగా చెప్పుకుంటాం.
ఒకరైనా ఆ పని చేస్తున్నారు సంతోషం. బూ!
తరువాత వ్యాసం ఎవరి గురించి రాయాలి అనుకుంటున్నానంటే, ప్రఖ్యాత కొకొ షనెల్ గురించి,
ఆమె విజయవంతంగా తిరిగి రావడం గురించి.
నేను పత్రికల్ని పట్టించుకోను.
వార్తల ముసుగులో అపవాదులు రాయడం నేను చాలాసార్లు చూశాను.
కానీ, ఆ వదంతుల్ని విస్మరించడం మంచిది కాదు.
చాలామంది పాఠకులకి నిజాలు తెలియాలి.
మీ అసలైన వ్యక్తిత్వం ఏమిటో తెలియాలి.
చూడండి, నేను ఇప్పుడే నా బోటిక్ నుండి వచ్చాను,
అక్కడ అమెరికన్ సైనికులు బారులు తీరి నిలబడి ఉన్నారు.
నా నుంచి జనం అదే కోరుకుంటారు.
వాళ్లకి అరుదైనవి కావాలి. వాళ్లకి షనెల్ నెంబర్ 5 కావాలి.
అంతవరకూ ఉంటేనే మంచిది.
ఆంటీ, మాల్కమ్ రాసే వ్యాసం నీకు ఉపయోగపడచ్చు.
నువ్వు నిజంగా ఎంత మంచి మనిషివో అతను ప్రపంచానికి చాటగలడు.
మీరు ప్రముఖురాలు ఇంకా రిట్జ్ హోటల్ లో ఉన్నందువల్ల
మిమ్మల్ని ఎవరూ నిందించాల్సిన పని లేదు.
ప్రజలకి నిజం ఏమిటో తెలియదు.
నాజీలు పారిస్ లోకి జొరబడినప్పుడు నీ దుకాణాన్ని ఎలా మూసేశావో తెలియాలి.
వాళ్లకి డిజైన్లు చేయనని ఎలా తిరస్కరించావో చెప్పాలి.
ఆర్లెటీ మాదిరిగా నిన్ను దోషిగా ఎవరూ దూషించకూడదు.
చూడండి, నేను ఇలా రాయాలి అనుకుంటున్నాను.
యుద్ధం సమయంలో మీరు ఎలాంటి పరిస్థితులు ఎదుర్కొన్నారో దాని గురించి వ్యాసంలో రాస్తాను.
మీ దుకాణాన్ని మూసివేయడం.
డబ్బు కన్నా ఎప్పుడూ నైతిక విలువల్నే మీరు ఎంచుకోవడం గురించి.
నన్ను ఎవరూ ఆకాశానికి ఎత్తేయడం నాకు ఇష్టం లేదు.
అది... అది నా పనితనం. జనం దానినే అంచనా వేయాలి.
కానీ మీకు, మీ పనికి మధ్య సంబంధం ఉంది.
మీరు వ్యాపారాన్ని ప్రారంభించిన తొలి రోజుల్ని జనం మర్చిపోయి ఉంటారు.
ఆడవాళ్లకి బ్యాంక్ అకౌంట్లు ఉండటం అనేది అప్పట్లో ఫ్రాన్స్ లో చట్టవిరుద్ధం.
మీరు చేసిన పని సంచలనం.
ఇంకా మీరు, మేడమ్, ఒక మార్గదర్శి.
జనం దానిని గుర్తుపెట్టుకోవాలి.
అతను బాగా పరిశోధన చేశాడు. నేను మెచ్చుకుంటున్నాను.
మీ కథని ఎప్పుడు చెప్పాలి అనుకున్నా,
అది రాయడానికి ఎప్పుడూ సిద్ధంగా ఉంటాను.
మీరు డ్రింక్స్ తాగండి, నేను బయలుదేరతాను.
నా ప్రతిపాదనని పరిశీలించండి.
నేను సాయపడగలను.
నువ్వు అతనితో మాట్లాడాలి.
మాల్కమ్ ని నమ్మచ్చా?
లండన్ లో తనతో కలిసి పని చేసిన చాలా పత్రికల వాళ్లు ఆస్కర్ కి పరిచయం.
వ్యక్తిగతంగా అతని వివరాల్ని నువ్వు తెలుసుకో.
నేను ఖచ్చితంగా అతని గురించి తెలుసుకుంటాను.
దయచేసి అతడిని వ్యాసం రాయనివ్వు.
నువ్వు నాకు సాయం చేసిన విధంగా నీకు నేను సాయం చేయనివ్వు.
సరే చూద్దాం.
దీనిని ఇలా ఉంచు. అప్పుడు చక్కగా ఉంటుంది.
లిలియన్, కొత్త ఫ్యాబ్రిక్ గురించి విన్నావా?
నాకు సరిగ్గా పని చేసే జిప్ లు, బటన్ లు, ఇంకా గట్టిగా పట్టి ఉంచే కోర్సెట్లు కావాలి.
ఇలా రండి!
వీళ్లు మన క్లయింట్లు అనుకోండి.
ఇవన్నీ సరిగ్గా పని చేయాలి.
తప్పనిసరిగా పని చేయాలి.
కానీ, మిస్టర్, ఈ చిన్న డ్రెస్సులకి జిప్పర్లు ఇంకా కోర్సెట్లు కుట్టడానికి
చాలా సమయం పడుతోంది.
పక్కాగా రావడం కోసం మనం చెల్లించే అతి తక్కువ మూల్యం చాలా సమయం వెచ్చించడం.
అది చేయండి.
పియర్, మనం ఈ డిజైన్ గురించి చర్చించాలి.
దయచేసి నన్ను ఒంటరిగా వదిలేయ్, నేను బిజీగా ఉన్నాను.
ఈ ఉదయం నుంచి ఏం చేస్తున్నావు?
ఇది పూర్తిగా సిద్ధమైన డ్రెస్ గా ప్రదర్శించాలన్నది నువ్వు సీరియగా తీసుకోవడం లేదు.
ఏం కొంప మునిగింది? మనం బొమ్మలకే కదా డ్రెస్సులు తొడుగుతున్నాం.
పియర్, నీకు ఇష్టం లేదని నాకు అర్థం అవుతోంది.
నువ్వు ఆ విషయాన్ని చాలా స్పష్టంగా చెప్పావు, కానీ నీ స్థాయికి ఇది చాలా పేలవమైన పనితనం.
నా మీద నీకు ఉన్న ప్రతీకారభావం పూర్తిగా వ్యక్తిగతం.
నిన్ను నువ్వే కించపర్చుకుంటున్నావు. నాకు అలాంటి ఎజెండా ఏమీ లేదు.
ఈ మొత్తం ఐడియా ఒక పొరపాటు.
క్రిస్టియన్!
క్రిస్టియన్ ఇంకా నేను మా కెరీర్ల భవిష్యత్తు గురించి ఆలోచించుకుంటున్నాం,
అది నీకు చెప్పే సమయం వచ్చింది.
నువ్వు బుర్ర తక్కువ మనిషివి ఇంకా నీ బండ చేతివేళ్లు ఏ పనీ చేయలేవు.
క్రిస్టియన్, మనం చాలా విషయాలు మాట్లాడుకోవాలి
- అవి ఫ్యాషన్ థియేటర్ కి సంబంధించినవి. - ఫ్యాషన్ థియేటర్ అంటున్నావా?
ఈ పిల్లల ఆటబొమ్మల పిచ్చి సర్కస్ కి నువ్వు ఆ పేరు పెట్టావా?
నీ పిల్ల బొమ్మల్ని విసిరిపడేయాలి!
క్రిస్టియన్ ఇంకా నేను మా సొంత వ్యాపారం పెట్టుకోవడానికి ఇది వదిలి వెళ్లిపోతున్నాం.
లేదు, లేదు...
- చూడు, పియర్... - క్రిస్టియన్, అది నిజమా?
పియర్...
నీ సమస్య ఏమిటో నీకు తెలుసా?
ఓహ్, తెలుసు. అది నువ్వే.
నువ్వు ఇంకా ఆ మోసగాళ్లయిన ప్రభుత్వ అధికారులు
మిగతా వాళ్ల ప్రతిభని దొంగతనం చేసి వాటిని తమ సొంత ప్రతిభగా చాటుకుంటారు.
కేథరిన్! కేథరిన్!
లేదు, అది నువ్వు అనుకునేది కాదు.
నువ్వు ఏదో గొప్పవాడివి అనుకుంటావు కానీ నీకు అంత ప్రతిభ లేదు.
అయితే అది ఏంటి?
ముఖ్యమైనది.
క్రిస్టియన్, మనం ఇక్కడి నుండి వెళ్లిపోదాం.
- క్రిస్టియన్? క్రిస్టియన్. - ప్లీజ్, ప్లీజ్. ఇప్పుడు కాదు.
ఈ మనిషిని, ఈ హింస పెట్టే వాడిని,
ఈ రక్తం తాగే పిశాచిని ఇక నీ ప్రతిభని దోచుకోవడానికి నువ్వు అవకాశం ఇవ్వకూడదు.
నువ్వు నా పక్కన ఉండాలి.
సారీ.
అందరూ చాలా భయం భయంగా ఉన్నారు. నువ్వు ఎందుకు అరుస్తున్నావు?
మిస్టర్ బాల్మెయిన్, మొత్తానికి ఇంకా దయతో
తన రాజీనామాని సమర్పించినట్లు ఉన్నాడు.
అతను మానేశాడా? మనకి అంత సమయం లేదు.
మనం ఆ సమయానికి సిద్ధంగా ఉండాలి.
ఇక ఇప్పుడు, క్రిస్టియన్, హౌస్ ఆఫ్ లెలాంగ్ కోసం అన్ని డిజైన్లు నువ్వే చేయాలి.
అర్థం అయింది. బాల్మెయిన్ ని మనం మిస్ అవుతాం, నిజమే, కానీ అభినందనలు అందుకో.
నేను వెళ్లి మా నాన్నని కలుసుకోవాలి. నేను ఈ ప్రతిపాదనని స్వీకరించలేదు. నా వల్ల కాదు.
క్రిస్టియన్, నీ జీవితంలో ఇప్పుడు
చాలా సవాళ్లని నువ్వు ఎదుర్కోవాలని మాకు తెలుసు,
కానీ పని మనకి అమృతం లాంటిది.
నిన్ను నువ్వు నమ్ముకో.
ఈ పని చేయగలవు, క్రిస్టియన్. నువ్వు చేయగలవు.
అది నిజంగా అద్భుతమైన విషయం.
నువ్వు నన్ను నిరాశపర్చవని నాకు తెలుసు.
చెప్పు.
కానీ అతను తన మనుషులతో ఎలా ప్రవర్తిస్తాడు?
అంటే, నేను విన్నది ఏమిటంటే, మగరిడ్జ్ కి మంచి వారసత్వం ఉంది.
అతను పని చేసిన ప్రతి సంస్థలో తన ఎడిటర్ల మెప్పు పొందాడు.
లేదు, వాళ్లంతా అతని పై అధికారులు.
అతని తాజా ఇంటర్వ్యూలు ఎవరి గురించి రాశాడు?
అంటే, నేను చాలా చదివాను, ఇంకా అవి కష్టంగా ఉంటాయి కానీ నిజాయితీగా ఉంటాయి.
వాటిలో ఏదీ కూడా వదంతులు పుట్టించేది కాదు.
అలాగే, ఆస్కర్. నేను అతనికి ఫోన్ చేస్తాను.
ఎలా చెప్పాను?
నువ్వు ఎం.ఐ.6కి చక్కని అభ్యర్థిగా నిరూపించుకున్నావు.
నాజీలు ముందుగా నిన్ను నియమించుకోవడం చాలా సిగ్గుచేటు.
మాల్కమ్ నాకు ప్రామిస్ చేశాడు, నేను గనుక తనకి సహకరిస్తే
నాజీలతో కుమ్మక్కయిన కేసుల నుంచి నన్ను బ్రిటీష్ నిఘా విభాగం తప్పిస్తుందని చెప్పాడు.
ఆందోళనపడకు, ఆస్కర్.
నీ సంగతి మేము చూసుకుంటాం.
షనెల్ ని పట్టుకోవడానికి ఇది ఉపయోగపడాలి అంతే.
మరి అది ఉపయోగపడకపోతే?
ఆమె మేనల్లుడిని మాకు పట్టించు.
అతను ఫ్రెంచ్ దేశం కోసం పోరాడాడు.
అతను తన దేశాన్ని కాపాడుకోవడం తప్ప ఏ తప్పూ చేయలేదు.
ఓహ్, ప్లీజ్. నువ్వు అనుకునే దానికన్నా అతనికి చాలా విషయాలు తెలుసు.
నోరు మూయ్.
చూడు, నువ్వు నన్ను విసిగిస్తున్నావు.
సిగ్గుచేటు!
శత్రువులకి సహకరించి వాళ్లతో శృంగారం చేశావు.
- తన దేశానికి ద్రోహం చేసింది. - ఆమె మూల్యం చెల్లించాలి.
- ఆమెని మనం ఏం చేయాలి? - ఆమెకి గుండు గీయాలి!
మేడమ్, వాళ్లు ఆర్లెటీని హోటల్ నుండి తీసుకువెళ్లారు.
- దేశద్రోహి! - శత్రువుతో జతకట్టావు!
లాంగ్ లివ్ ఫ్రాన్స్!
- శత్రువుకి సహకరించావు. - లాంగ్ లివ్ ఫ్రాన్స్!
ఈ భయంకరమైన పరిస్థితి ఇంక ఆగాలి.
నీకు ఇదే శాస్తి జరగాలి!
- సిగ్గుచేటు! - దేశద్రోహి! దేశద్రోహి!
న్యాయం జరగాలి!
నీ అంతర్జాతీయ పిరుదులకి ఇదే శాస్తి.
నీకు తగిన శాస్తి జరిగింది.
తనని జర్మనీలో ఖైదీల శిబిరానికి తరలించారు.
రావెన్స్ బ్రక్.
ఇంకేం రహస్యాలు దాస్తున్నావు?
నేను వదంతులు విన్నాను, ఇంకా నిన్ను సిద్ధం చేయడానికి ప్రయత్నిస్తున్నాను.
మన ఇద్దరం సిద్ధంగా ఉండటం కోసం.
అయితే, అవి ఎలాంటి వదంతులు?
జర్మన్లు ఆ ఖైదీలని
చావు కవాతులకి తీసుకువెళ్తున్నారు.
నువ్వు నాకు అర్థం కావడం లేదు, క్రిస్టియన్.
నీ జీవితమంతా కళలు, బొమ్మలు గీయడం, ఇప్పుడు దుస్తులు, ఇలా ఎప్పుడూ నువ్వు దేని మీద దృష్టి పెట్టలేదు.
ఎప్పుడూ ఒక అభూత ప్రపంచాన్ని కలలు గంటూ గడిపావు.
కానీ కుటుంబం విషయానికి వస్తే...
నువ్వు దృష్టి సారించాల్సిన విషయాలు, నువ్వు దగ్గరుండి చేయాల్సిన పనులు...
వాటిని నువ్వు చేయలేకపోతున్నావు.
ఇప్పుడు నీ చెల్లెలు కూడా వెళ్లిపోయింది.
తిరుగుబాటు దళం కోసం పని చేయడం ఆపేయమని నేను కేథరిన్ కి చెప్పాను.
నేను చేయగలిగింది అంతా చేశాను.
నువ్వు దాని అన్నయ్యవి.
నువ్వు నిజమైన మగవాడివి అయితే, ఆమె నీ మాట విని ఉండేది.
నేను చేయగలిగింది అంతా చేశాను!
స్వాగతం.
- మీరు ముందు నడవండి. - థాంక్యూ.
గుడ్ ఈవెనింగ్, మేడమ్. మీతో మాట్లాడే అవకాశం ఇచ్చినందుకు థాంక్యూ.
- డ్రింక్ తీసుకుంటావా? - ప్లీజ్.
ఆర్లెటీ గురించి దారుణమైన వార్త.
అది ఘోరమైన దృశ్యం అని విన్నాను. నా పగవాడికి కూడా అలా జరగాలని కోరుకోను.
మనకి గుండి గీయకుండా ఉన్నందుకు.
కానీ, వాళ్లని మనం ఏం అనుకోవాలి?
ఈ శత్రు భాగస్వాములు. నాకు చెప్పండి. మాకు చెప్పండి.
ఆర్లెటీ కొన్ని నిర్ణయాలు తీసుకుంది, వాటికి ఫలితాలని ఇప్పుడు అనుభవిస్తోంది.
కానీ నాకు ఏది అశ్లీలంగా కనిపిస్తోంది అంటే
ఇటువంటి కఠినమైన శిక్షలు కేవలం ఆడవాళ్లకి మాత్రమే విధిస్తున్నారు.
నాజీల కోసం పని చేసి ఇప్పుడు ఫ్రెంచ్ పోలీస్ ఫోర్స్ లో ఉన్న
ఆ మగవాళ్ల సంగతి ఏంటి?
- లేదా ఆ నల్లబజారు వ్యాపారులు? - నేను ఒప్పుకుంటాను.
కానీ కేవలం ఆడవాళ్లని మాత్రమే బహిరంగంగా అవమానిస్తూ హేళన చేస్తున్నారు.
లేదు, ఈ ఎఫ్.ఎఫ్.ఐ.లు చేస్తున్న పనులు అనాగరికంగా ఉంటున్నాయి.
ఏంటి? ఆస్కర్, నువ్వు తాగిన మైకంలో ఉన్నావా?
ఇది ముగిసిపోయింది.
నేను చెత్తగాడిని. వెధవని.
నా పని ముగిసిపోయింది.
నీకు భద్రత లేదు. నువ్వు వెంటనే పారిస్ విడిచి వెళ్లిపోవాలి.
- ఏంటి? - వెంటనే పారిస్ వదిలి వెళ్లిపో.
ఆస్కర్, ఏం జరిగింది?
మీ ఆంటీకి కూడా భద్రత లేదు. వాళ్లు నన్ను ఉచ్చులో ఇరికించారు.
- ఎవరు చేశారు? - ఎం.ఐ.6.
నన్ను ఆమెకి వ్యతిరేకంగా సాక్ష్యం చెప్పమన్నాడు, కానీ ఇప్పుడు నీకు వ్యతిరేకంగా సాక్ష్యం చెప్పమంటున్నాడు.
ఎవరు చెప్పమన్నారు?
మగరిడ్జ్.
మగరిడ్జ్ ఎం.ఐ.6 ఏజెంటా? అతను ఇప్పుడు ఆమెతో ఉన్నాడు.
నిన్ను ఇబ్బంది పెట్టానా, ఆండ్రే?
అతను ఇప్పుడు ఆమెతో ఉన్నాడు.
చూడు, నేను ఒక విషయం చెప్పాలి, అంతా ముగిసిపోయాక,
మిత్రదేశాలు నాజీల కంటే మెరుగైన సైన్యం కాదని చరిత్ర నిర్ధారిస్తుంది.
నాకు కాస్త అర్థమయ్యేలా వివరించండి.
అవును, మిత్రదేశాలు స్టాలిన్ తో చేతులు కలపగలిగాయి.
తన సొంత ప్రజలనే సామూహికంగా హత్యలు చేయించిన వ్యక్తి.
మరో పక్క, జర్మన్లు స్టాలిన్ కి వ్యతిరేకంగా పోరాడారు.
కానీ దురదృష్టం కొద్దీ, వాళ్లు జర్మన్ కానిది దేనినైనా అంతం చేయాలని సంకల్పించుకున్నారు.
ఇంకా, ఈ అయోమయంలో
మీరు ఒక అందమైన నాజీ యువకుడిని చూసి ఆకర్షణకి గురి కావచ్చు.
నువ్వు ఎవరి గురించి అంటున్నావు?
ఓహ్, మేడమ్, కొన్ని వదంతులు ఉన్నాయి
మీరు ఒక నాజీ అధికారితో ప్రేమాయణం సాగించారని అంటున్నారు.
వదంతులు. అంతకన్నా ఏం లేదు.
- అది నిజం కాదా? - వదంతులు వదంతులే.
అవును, కానీ ఎఫ్.ఎఫ్.ఐ.లు మిమ్మల్ని చాలా స్పష్టంగా టార్గెట్ చేస్తున్నారు.
ఈ వదంతులను ఎదుర్కోవడంలో నన్ను సాయం చేయనివ్వండి,
ఇంకా ఈ కథలు ఎక్కడ పుడుతున్నాయి, వాటిని ఎలా ఆపాలి తెలుసుకుందాం.
- దేనితో? - వాస్తవాలతో.
అతనికి ఏదైనా పేరు ఉండాలి కదా. మీరు డేటింగ్ చేశారని వాళ్లు ఆరోపిస్తున్న ఆ ఆఫీసర్ పేరు.
అతని పేరు కావాలా? అది ఉపయోగపడుతుందా?
తప్పకుండా ఉపయోగపడుతుంది.
ఆఫ్ ద రికార్డ్?
మీరు కోరుకున్న విధంగానే.
మీకు అంతరాయం కలిగిస్తున్నందుకు క్షమించాలి.
కొకొ, మనం వెంటనే బొటిక్ కి వెళ్లాలి.
ర్యూ కాంబోన్ అంతటా అల్లరిమూకలు దాడులు చేస్తున్నారు. మనం వెంటనే వెళ్లాలి.
ఓహ్, దేవుడా. క్లోయికి ఫోన్ చేశావా?
అవును, క్లోయికి ఫోన్ చేశాను. మనం వెంటనే వెళ్లి వీలైనన్ని వస్తువులు కాపాడుకోవాలి
లేదంటే అవి తగులబడి నాశనం అయిపోతాయి.
- దేవుడా, నా షాప్. - నన్ను సాయం చేయమంటారా?
రేపు ఉదయం ఫోన్ చేయి.
మన చర్చని పూర్తి చేద్దాం.
మేడమ్ డొమెంజర్ మిమ్మల్ని బయటకి తీసుకువెళ్తుంది.
దేవుడా, ఏం జరుగుతోంది?
ఈ పని చేయడానికి ఏదో ఉద్దేశం ఉందని అనుకున్నాను.
నేను చేసే పనికి ఏదో ప్రయోజనం ఉంటుందని అనుకున్నాను, కానీ నీకు నిజం చెప్పాలి...
నాకు ఇక ఇప్పుడు అలా అనిపించడం లేదు.
నేను సరైన మగవాడిని అని కూడా
నాకు అనిపించడం లేదు.
నువ్వు పడుతున్న బాధ
కేథరిన్ జీవితం గురించి ఎలా ఉంటుందంటే...
ఒక పెద్ద కెరటం నిన్ను పదే పదే బలంగా తాకుతున్నట్లు అనిపిస్తుంది.
కానీ ఆ కెరటం ఉధృతి క్రమంగా తగ్గుతుంది.
క్రిస్టియన్, మన ప్రదర్శనకి మరో రెండు రోజులే ఉంది, ఇంకా ప్రతి ఒక్కరూ దానికి సిద్ధం అవుతున్నారు.
కానీ ఈ పని... ఈ పని, క్రిస్టియన్...
ఈ పని మనల్ని అన్నీ మర్చిపోయేలా చేస్తుంది.
సృజనాత్మకత అనేది బులెట్ ని ఆపలేకపోవచ్చు,
కానీ సృజనాత్మకత మనం ముందుకు వెళ్లడానికి మార్గం.
మన మనుగడ. విముక్తి.
నీకు చాలా థాంక్స్, లూసియెన్.
కానీ నిన్ను నేను ఒకటి అడగాలి...
దయచేసి మన స్నేహితులకి క్షమాపణలు చెప్పు. నా తరపున.
సారీ. నేను ఇక...
నేను ఇక దుస్తులు డిజైన్ చేయలేను. నేను వెళ్లిపోవాలి... ఈ నగరాన్ని వదిలి వెళ్లిపోవాలి.
నేను ఇక పారిస్ లో ఉండలేను.
ఆస్కర్ ఏదో కంగారుగా మాట్లాడాడు.
వాళ్లయినా అతడిని చంపేస్తారు లేదా తనయినా వాళ్లని చంపేస్తాడు.
ఓరి దేవుడా.
ఇంక ఇక్కడ ఏమాత్రం క్షేమం కాదు.
మనం ఈ ఊరు విడిచి వెళ్లిపోవాలి. వీలైనంత త్వరగా వెళ్లాలి.
నువ్వు పారిస్ వదిలి వెళ్లకూడదు, కొకొ.
నువ్వు నేరం ఒప్పుకున్నట్లు అవుతుంది, ఇంకా నువ్వు ఏమీ తప్పు చేయలేదు.
కానీ మనం ఫ్రాన్స్ లో ఉండలేము.
నాతో పాటు వచ్చేయ్. వెళ్లి గాబ్రియెల్ ని తీసుకురా.
కానీ ఎక్కడికి వెళతాం?
మనందరం ఎక్కడ భద్రంగా ఉంటామో అక్కడికి వెళ్దాం.
హలో.
ఆస్కర్.
ఆస్కర్, వెంటనే తలుపు తీయి.
ఆస్కర్, లోపల ఉన్నావా? షనెల్ మా నుంచి తప్పించుకుంది.
ఆస్కర్, ఆమె ఎక్కడికి వెళ్లిందో తెలుసా?
ఆస్కర్, నువ్వు ఎందుకు ఇలా చేశావు?
ఆస్కర్, నువ్వు మాకు సహకరించకపోతే, వాళ్లు వెంటనే నిన్ను అరెస్టు చేస్తారు.
ఆస్కర్. డామిట్! తలుపు తెరువు.
నీ చప్పుళ్లు మాకు వినబడుతున్నాయి.
ఆస్కర్! వద్దు, అలా చేయకు! వద్దు!
ఫ్రాన్స్ - స్విట్జర్లాండ్ సరిహద్దు
నీ కోసం ఎదురుచూస్తున్నాను, క్రిస్టియన్.
కూర్చో.
నన్ను ఒక పసిబిడ్డతో చూశానని చెప్పావు, కదా?
అవును చెప్పాను.
ఈ ఉదయం నేను పారిస్ వదిలి వెళ్లిపోతున్నప్పుడు...
ఒక మహిళ వచ్చింది, చర్చ్ ముందు ఒక బిడ్డని ఉంచింది.
నేను దాన్ని చూశాను, అది ఏడవడం మొదలుపెట్టింది.
దానితో, నేను ఆ బిడ్డని ఎత్తుకున్నాను, అలా పట్టుకున్నాను.
మరేం ఫర్వాలేదు. మరేం ఫర్వాలేదు.
నువ్వు చాలా అందంగా ఉన్నావు.
అవును.
ఇది ఇలా జరుగుతుందని నీకు ముందే ఎలా తెలుసు?
- బై... బై. - థాంక్యూ.
అది అలా జరుగుతుందని నీకు ముందే ఎలా తెలుసు? నీకు ఎలా తెలిసింది?
నాకు వివరాలు తెలియవు. నేను వాటిని చూస్తాను.
నాకు చాలా భయంగా ఉంది.
నేను కేథరిన్ విషయంలో చాలా భయపడుతున్నాను.
నా సమయం అంతా భయంతో గడుపుతున్నాను.
నాకు సాయం చేయగలవా?
నువ్వు ఏం తెలుసుకోవాలి అనుకుంటున్నావో ఈ విశ్వాన్ని అడుగు.
తను సజీవంగా ఉందా?
నీ గుండెని తెరువు, క్రిస్టియన్.
తను నా చెల్లెలు.
నా గుండె... నా గుండె తెరిచే ఉంది.
లేదు. అది తెరిచి లేదు. నీ గుండె తెరిచి లేదు.
నా గుండె తెరిచి లేదా? నా గుండె తెరిచే ఉంది.
నా గుండె... నా గుండె తెరిచే ఉంది!
కేథరిన్. ఎక్కడ ఉన్నావు?
ఎక్కడ ఉన్నావు?
నీకు ఏం కావాలో అది విశ్వాన్ని అడుగు.
కేథరిన్! ఎక్కడ ఉన్నావు?
నువ్వు బతికే ఉన్నావా?
తను తిరిగి వస్తుంది.
కానీ నువ్వే తనకి దారి చూపించాలి.
నువ్వు నీ ప్రేరణని అనుసరించాలి. నువ్వు సృష్టించాలి.
నీ హృదయాన్ని నువ్వు కనుక్కోవాలి.
నీ జీవితాన్ని నువ్వు తెలుసుకోవాలి. అదే నీకు విముక్తి.
బహుశా అప్పుడు తను రాగలుగుతుంది ఇంకా నిన్ను చేరుకోగలుగుతుంది.
అదే నీకు విముక్తి.
మార్చి 28వ తేదీ, 1945న లువూర్ లో ఫ్యాషన్ థియేటర్ ప్రారంభం అయింది.
ఈ ప్రదర్శనకు లక్షమంది సందర్శకులు వచ్చారు.
అందరూ కలిసి పని చేయడం వల్ల, ఈ డిజైనర్లు ఫ్రాన్స్ లో ఒక ఆశని రేకెత్తించారు...
ఈ సృజనకారులు
బెలంషియాగా - లెలాంగ్ - ఫాత్
బాల్మెయిన్ - బెరార్డ్
లాన్విన్ - రోచాస్
పాటో - వాన్ క్లీఫ్ అండ్ ఆర్పెల్స్
షియాపరెల్లీ - కాక్టో
గ్రెస్ - మోలిన్యూ - కార్టియర్
కలిసికట్టుగా వాళ్లు ఫ్రెంచ్ ఫ్యాషన్ ని అంతరించిపోకుండా కాపాడగలిగారు.
హెర్మెస్ రిచీ - ఫిలిప్ అండ్ గాస్టన్
కాగా ఎక్కువ ప్రశంసలు అందుకున్న రెండు డ్రెస్సుల్ని
డిజైన్ చేసింది మాత్రం...
క్రిస్టియన్ డియోర్
తెలుగు అనువాదం: సతీశ్ కుమార్